Komission asetus (EY) N:o 29/2003,
annettu 8 päivänä tammikuuta 2003,
melassin edustavien hintojen ja sen tuonnissa sovellettavien lisätullien vahvistamisesta sokerialalla annetun asetuksen (EY) N:o 2267/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), sellaisena kuin se on muutettuna komission asetuksella (EY) N:o 680/2002(2),
ottaa huomioon melassin tuontia koskevista yksityiskohtaisista säännöistä sokerialalla ja asetuksen (ETY) N:o 785/68 muuttamisesta 23 päivänä kesäkuuta 1995 annetun komission asetuksen (EY) N:o 1422/95(3) ja erityisesti sen 1 artiklan 2 kohdan ja 3 artiklan 1 kohdan,
sekä katsoo seuraavaa:
(1) Komission asetuksella (EY) N:o 2267/2002(4) vahvistetaan 20 päivänä joulukuuta 2002 voimaan tulevat melassin edustavat hinnat ja sen tuonnissa sovellettavat lisätullit. Erään jäsenvaltion komissiolle ilmoittamissa hinnoissa on kuitenkin havaittu virhe, joten asetuksen (ETY) N:o 785/68 2 artiklan mukainen edullisimpien ostohintojen toteaminen maailmanmarkkinoilla on virheellinen.
(2) Asetuksen (EY) N:o 2267/2002 liite on siis syytä korvata uudella mainitun asetuksen voimaantulopäivästä alkaen.
(3) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2267/2002 liite tämän asetuksen liitteellä.
2 artikla
Tämä asetus tulee voimaan 9 päivänä tammikuuta 2003.
Sitä sovelletaan 20 päivästä joulukuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 2003.